Livoninė našlaitė

Livoninė našlaitė (Viola livonica) – našlaitinių (Violaceae) šeimos augalas, 2003 metais aprašytas rusų botaniko Vl. V. NikitinoNikitin, V. Vl. (2003): Generis Viola L. (Violaceae) species et nothospecies novae. – In: Novosti Sist. Vyssh. Rast. 35: 144.

Daugiametis, 10-25 cm aukščio. Žiedai stambūs, iki 2,5 cm skersmens, mėlynai violetiniai arba mėlynai violetiniai-geltoni. Rūšis panaši į trispalvę našlaitę (Viola tricolor L.), ypač į jos porūšį Viola tricolor subsp. ammotropha Wittr. (sin. Viola sabulosa (DC.) Boreau.). Tai stabilizavęsis trispalvės našlaitės ir jai giminingos Viola sabulosa (dabar priskiriamos prie tos pačios rūšies porūšio ammotrophaRaab-Straube, E. von & Henning, T.(2018): Violaceae. – In: Euro+Med Plantbase – the information resource for Euro-Mediterranean plant diversity. (http://ww2.bgbm.org/EuroPlusMed/PTaxonDetail.asp?NameCache=Viola%20sabulosa&PTRefFk=7500000)) hibridas, kuris atsikratė genetinės priklausomybės nuo taksonų, iš kurių kilo.

Nuo trispalvės našlaitės skiriasi daugiamete gyvenimo forma, specifiniu paplitimu pajūrio smėlynuose, siauresniais, lancetiškais lapais (trispalvės našlaitės lapai yra plačiai lancetiški, o jos porūšio ammotropha – siaurai lancetiški).

Auga Baltijos jūros priekrantės sausuose pušynuose ir kopose, kartais net 60-70 km atstumu nuo jūros.

Paplitusi Pabaltijyje (Estijoje, Latvijoje, Lietuvoje, Rusijos šiaurės vakarinėje dalyje ir Kaliningrado srityje).

 Šaltiniai 

Kategorija:Našlaitiniai